Predkladacia správa

Podľa ustanovenia § 8 zákona NR SR č. 222/1996 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov, prednostu krajského úradu a okresného úradu vymenúva a odvoláva vláda Slovenskej republiky.            V súlade s citovaným zákonom je v kompetencii ministra vnútra predkladať vláde Slovenskej republiky návrh na vymenovanie a odvolanie prednostov krajských úradov a  okresných úradov.
Dôvodom predloženia návrhu na odvolanie JUDr. Bohuslava  Beňu z funkcie prednostu Okresného úradu  vo Veľkom Krtíši sú podania poukazujúce najmä na slabú komunikáciu       s ústrednými orgánmi štátnej správy a vládou, neformulovanie vlastnej predstavy rozvoja okresu, nedostatočná aktivita pri orientácii potenciálu okresu v záujme jeho rozvoja a pri riešení problémov nezamestnanosti.